Hisobga olish uskunalarini qiyoslovdan o‘tkazish bo‘yicha davlat xizmatlari faqat DXM yoki YaIDXP orqali amalga oshiriladi. Foto: Kun.uz Bunda, hisobga olish uskunalarini qiyoslash davriyligi: yuridik shaxslar uchun – 4 yil; jismoniy shaxslar uchun – 8 yilni tashkil etadi. Hisoblagichni qiyoslashdan o‘tkazish davlat xizmatini ko‘rsatganlik uchun quyidagicha yig‘im undiriladi: jismoniy shaxslardan (maishiy ehtiyojlar uchun elektr energiyasidan foydalanuvchi jismoniy shaxslardan tashqari) 60 ming so‘m; hududiy elektr tarmoqlari korxonasidan (maishiy ehtiyojlar uchun elektr energiyasidan foydalanuvchi jismoniy shaxslar uchun) 45 ming so‘m; yuridik shaxslardan 450 ming so‘m miqdorida. “Ijtimoiy himoya yagona reyestri” axborot tizimida ro‘yxatga olingan shaxslarga, I va II guruh nogironligi bo‘lgan shaxslarga belgilangan yig‘im 50 foizi miqdorida chegirma qo‘llaniladi.